ข้อบัญญัติองค์การบริหารส่วนตำบลเมืองคงข้อบัญญัติองค์การบริหารส่วนตำบลเมืองคงเรื่องการจำหน่ายสินค้าที่หรือทางสาธารณะพ.ศ. ๒๕๕๙[๑] โดยที่เป็นการสมควรตราข้อบัญญัติองค์การบริหารส่วนตำบลเมืองคงว่าด้วยการจำหน่ายสินค้าที่หรือทางสาธารณะในเขตองค์การบริหารส่วนตำบลเมืองคงอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๔๓ มาตรา ๕๔ มาตรา ๕๘ มาตรา ๖๓ และมาตรา ๖๕แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลเมืองคงโดยได้รับความเห็นชอบจากสภาองค์การบริหารส่วนตำบลเมืองคงและนายอำเภอคง จึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลเมืองคงเรื่อง การจำหน่ายสินค้าในที่หรือทางสาธารณะ พ.ศ. ๒๕๕๙ข้อ๒ ข้อบัญญัตินี้ให้ใช้บังคับตั้งแต่วันที่ได้ประกาศไว้โดยเปิดเผยณ สำนักงานองค์การบริหารส่วนตำบลเมืองคงแล้วเจ็ดวันข้อ๓ ในข้อบัญญัตินี้ที่หรือทางสาธารณะ หมายความว่าสถานที่หรือทางซึ่งมิใช่เป็นทางเอกชน และประชาชนสามารถใช้ประโยชน์หรือสัญจรได้เร่ขาย หมายความว่า สถานที่หรือทางสาธารณะโดยมิได้จัดวางอยู่ในที่ใดเป็นปกติไม่ว่าจะเป็นทางหรือทางน้ำเจ้าพนักงานท้องถิ่น หมายความว่านายกองค์การบริหารส่วนตำบลเมืองคงเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรี ว่าการกระทรวงสาธารณสุขตามพระราชบัญญัติการสาธารณสุขพ.ศ. ๒๕๓๕ข้อ๔ ห้ามมิให้ผู้ใดจำหน่ายสินค้าในหรือทางสาธารณะไม่ว่าจะเป็นการจำหน่ายโดยลักษณะวิธีการจัดวางในที่หนึ่งใดเป็นปกติหรือเร่ขายเว้นแต่จะไดรับอนุญาตจากเจ้าพนักงานท้องถิ่นข้อ๕ ผู้ขอรับใบอนุญาตและผู้ช่วยจำหน่ายในที่หรือทางสาธารณะต้องอยู่ภายใต้เงื่อนไขดังนี้(๑)ต้องไม่เป็นโรคติดต่อหรือพาหะนำโรคติดต่อตามที่กำหนดไว้ในข้อ ๑๖(๒)เงื่อนไขอื่นตามที่องค์การบริหารส่วนตำบลเมืองคงกำหนดข้อ๖ ผู้ใดขอรับใบอนุญาตจำหน่ายสินค้าในที่หรือทางสาธารณะโดยลักษณะวิธีการจัดวางสินค้าในที่หนึ่งที่ใดเป็นปกติหรือลักษณะวิธีการ เร่ขายให้ยื่นคำขอตามแบบ สณ. ๑ ต่อเจ้าพนักงานท้องถิ่น พร้อมหลักฐานต่าง ๆตามที่องค์การบริหารสาวนตำบลเมืองคงกำหนด และรูปถ่ายหน้าตรงครึ่งตัวไม่สวมหมวกไม่สวมแว่นตาดำ ขนาด ๑ นิ้ว ของผู้รับใบอนุญาตและผู้ช่วยจำหน่ายคนละ ๓ รูป เพื่อติดไว้ในทะเบียน ๑ รูป ในใบอนุญาต ๑ รูปและสุขลักษณะประจำตัวอีก ๑ รูปข้อ ๗ เมื่อเจ้าพนักงานท้องถิ่นได้ตรวจสอบความถูกต้องและความสมบูรณ์ขอคำขออนุญาตแล้วปรากฏว่าถูกต้องตามหลักเกณฑ์วิธีการและเงื่อนไขที่กำหนดไว้ให้ออกใบอนุญาตตามแบบสณ. ๒ หรือ สณ. ๓ แล้วแต่กรณีพร้อมบัตรประจำตัวผู้รับใบอนุญาตและผู้ช่วยจำหน่ายตามแบบ ส.ณ ๔ และ ส.ณ. ๕แล้วแต่กรณีข้อ๘ ผู้ได้รับอนุญาตต้องมารับใบอนุญาตพร้อมกับชำระค่าธรรมเนียมตามอัตราแนบท้ายข้อบัญญัตินี้ภายในกำหนดสิบห้าวันได้รับหนังสือแจ้งจากเจ้าพนักงานท้องถิ่น หากไม่ชำระค่าธรรมเนียมภายในระยะเวลาที่กำหนดจะถือว่าสละสิทธิ์ข้อ๙ การจำหน่ายสินค้าในที่หรือทางสาธารณะผู้จำหน่ายหรือผู้ช่วยจำหน่ายจะต้องปฏิบัติ ดังต่อไปนี้(๑)แต่งกายสะอาด สุภาพ เรียบร้อย(๒) จัดวางสิ่งของให้เป็นระเบียบเรียบร้อยไม่ยื่นล้ำบริเวณที่กำหนด ร่ม หรือผ้าบังแดด รวมทั้งตัวผู้ค้า(๓)แผงสำหรับวางขายของ เช่น แคร่ แท่น โต๊ะ ต้องทำด้วยวัตถุแข็งแรง มีขนาด ความสูงจากพื้นที่เจ้าพนักงานท้องถิ่นกำหนด(๔)รักษาความสะอาดบริเวณที่จำหน่ายทั้งในระหว่างทำการค้าและหลังจากเลิกทำการค้าแล้ว(๕)จัดให้มีภาชนะรองรับมูลฝอยที่ถูกต้องตามสุขลักษณะไว้ให้เพียงพอ(๖)ให้จัดวางสินค้าที่จำหน่ายบนแผงหรือจัดวางในลักษณะอื่นตามที่เจ้าพนักงานท้องถิ่นกำหนด(๗)ห้ามพาด ติดตั้งวางแผง ถ้าเกาะเกี่ยวสายไฟฟ้าหลอดไฟฟ้าหรืออุปกรณ์เกี่ยวกับการขายรวมตลอดถึงการตอกตะปูผูกเชือกหรือดึงสิ่งหนึ่งให้ยึดบนกิ่งของต้นไม้โดยเด็ดขาด(๘)ห้ามใช้เครื่องกำเนิดไฟฟ้าหรือใช้เครื่องยนต์มีเสียงดัง(๙)ห้ามใช้เครื่องขยายเสียงหรือเปิดวิทยุเทปหรือกระทำโดยวิธีอื่นใดก่อให้เกิดเสียงดังจะเกิดเหตุเดือดร้อนรำคาญแก่ผู้อื่น(๑๐)ห้ามนำรถยนต์ รถจักรยานยนต์ล้อเลื่อน ไปจอดบนทางเท้าเพื่อจำหน่ายสินค้า(๑๑)หยุดการประกอบการค้าประจำสัปดาห์หนึ่งวัน และให้หยุดกรณีมีเหตุพิเศษเพื่อประโยชน์ของทางราชการตามที่เจ้าพนักงานท้องถิ่นกำหนด(๑๒)หลังจากเลิกทำการค้าต้องเก็บวัสดุอุปกรณ์ใช้ในการประกอบการค้าออกจากบริเวณที่อนุญาตให้แล้วเสร็จโดยไม่ชักช้า(๑๓)ปฏิบัติการอื่นใดเกี่ยวกับด้วยสุขลักษณะตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่น รวมทั้งระเบียบข้อบัญญัติและคำสั่งขององค์การบริหารส่วนตำบลข้อ๑๐ การจำหน่ายสินค้าประเภทอาหารในที่หรือทางสาธารณะผู้จำหน่ายและผู้ช่วยจำหน่ายจะต้องปฏิบัติ ดังต่อไปนี้(๑)ปฏิบัติตามที่กำหนดไว้ในข้อ ๙ (๒) (๑๒)(๒)แต่งกายด้วยเสื้อผ้าที่มีแขน และสวมผ้าที่สะอาดเรียบร้อยรวมทั้งสวมรองเท้าขณะเตรียมทำประกอบ ปรุง หรือจำหน่ายอาหาร(๓)ต้องตัดเล็บมือให้สั้น ถ้ามีบาดแผลมีการบาดเจ็บ การถูกลวกหรือละคายเคืองผิวหนังบริเวณมือหรือนิ้วมือต้องปิดบาดแผลให้เรียบร้อย(๔)ไม่สูบบุหรี่ ขบเคี้ยว รับประทาน ในขณะที่เตรียมทำ ประกอบ ปรุงหรือจำหน่ายอาหารหรือไม่ไอจามรดบนอาหาร(๕)ที่เตรียมทำ ประกอบ ปรุง และวางแผงจำหน่ายอาหารต้องสูงอย่างน้อยหกสิบเซนติเมตร(๖)การจำหน่ายอาหารที่ต้องมีการล้างภาชนะอุปกรณ์จะต้องมีที่ล้างภาชนะและอุปกรณ์และวางสูงจากพื้นที่หรือลงสู่ท่อระบายน้ำสาธารณะ(๗)รักษาเครื่องใช้และอุปกรณ์ต่าง ๆ ที่ใช้ในการประกอบอาหารให้สะอาดและใช้การได้อยู่เสมอ(๘)ให้ปกปิดอาหาร เครื่องปรุงอาหาร ภาชนะใส่อาหาร เครื่องใช้ สำหรับประกอบอาหารด้วยอุปกรณ์ที่สามารถป้องกันฝุ่นละอองแมลงวันและสัตว์ ซึ่งเป็นพาหะนำโรครวมทั้งดูแลรักษาให้สะอาดและใช้การได้ดีอยู่เสมอ(๙)ใช้น้ำสะอาดในการทำ ประกอบ ปรุง แช่ ล้างอาหารภาชนะเครื่องใช้และปฏิบัติให้ถูกสุขลักษณะอยู่เสมอ(๑๐)ใช้วัสดุ ภาชนะอุปกรณ์ที่สะอาด ปลอดภัยสำหรับใส่หรือเตรียม ทำ ประกอบปรุงและจำหน่ายอาหาร(๑๑)จัดให้มีที่รับรองมูลฝอย โดยแยกประเภทเป็นแบบแห้งและเปียกที่ถูกสุขลักษณะไว้ให้เพียงพอและไม่ถ่ายเททิ้งลงในท่อระบายน้ำหรือทางสาธารณะ(๑๒)จัดให้มีการป้องกันอันตรายต่อสุขภาพ รวมทั้งป้องกันไม่ไห้เกิดเหตุรำคาญเนื่องในขณะที่เตรียมทำ ประกอบ ปรุงและเก็บอาหาร(๑๓)ปฏิบัติอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและของเจ้าพนักงานท้องถิ่น รวมทั้งระเบียบข้อบัญญัติและคำสั่งองค์การบริหารส่วนตำบลเมืองคงข้อ๑๑ การจำหน่ายสินค้าประเภท สัตว์เลี้ยงสัตว์ป่าหรือสัตว์น้ำในที่หรือทางสาธารณะผู้จำหน่ายและผู้ช่วยจำหน่ายจะต้องปฏิบัติ ดังต่อไปนี้(๑)ปฏิบัติตามที่กำหนดไว้ในข้อ ๑๐ (๑) (๑๒)(๒) จัดการฉีดวัคซีนป้องกันโรคติดต่อ เช่น โรคพิษสุนัขบ้าโรคหัดสุนัข โรคแอนแทรกซ์ เป็นต้น แก่สัตว์เลี้ยงสัตว์ป่าทุกตัวก่อนจำหน่ายไม่น้อยกว่าสิบห้าวัน(๓)ห้ามจำหน่ายสัตว์ที่ป่วยเป็นโรคติดต่ออย่างร้ายแรง(๔)ใช้กรงหรือคอกหรือภาชนะใช้เลี้ยงสัตว์ที่เหมาะสมกับชนิดและสะอาดปลอดภัย(๕)รักษาเครื่องมือเครื่องใช้และอุปกรณ์ต่าง ๆที่ใช้ในการจำหน่ายสัตว์ให้สะอาดและใช้การได้ดีอยู่เสมอ(๖)จัดให้มีที่รองรับมูลฝอย สิ่งปฏิกูลและมูลฝอยโดยแยกประเภทที่ถูกสุขลักษณะไว้ไห้เพียงพอและไม่ถ่ายเททิ้งลงในท่อระบายน้ำหรือทางสาธารณะ(๗)จัดให้มีการป้องกันอันตรายต่อสุขภาพ รวมทั้งป้องกันไม่ไห้เกิดเหตุรำคาญเนื่องจากการจำหน่ายการกักขังและการรักษาความสะอาด(๘)ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและเจ้าพนักงานท้องถิ่น รวมทั้งระเบียบข้อบัญญัติและคำสั่งองค์การบริหารส่วนตำบลเมืองคงข้อ๑๒ การเร่ขายสินค้าในที่หรือทางสาธารณะ ผู้จำหน่ายหรือผู้ช่วยจำหน่ายจะต้องปฏิบัติ ดังต่อไปนี้(๑)จำหน่ายสินค้าในบริเวณที่อนุญาตให้จำหน่ายได้(๒)แต่งกายสะอาด สุภาพ เรียบร้อย(๓)มูลฝอยจากการเร่ขาย ห้ามทิ้งลงในที่หรือทางสาธารณะ(๔)ในขณะที่เร่ขายสินค้าห้ามใช้เครื่องขยายเสียงหรือเปิดวิทยุเทปหรือสิ่งส่งเสียงดังจนเกิดเหตุรำคาญแก่ผู้อื่น(๕)ห้ามนำรถยนต์ รถจักรยานยนต์หรือล้อเลื่อนไปจอดทางเท้าเพื่อขายสินค้า(๖)หยุดประกอบการค้าประจำสัปดาห์หนึ่งวันและให้หยุดกรณีพิเศษเพื่อประโยชน์ของทางราชการตามที่เจ้าพนักงานท้องถิ่นกำหนด(๗)ปฏิบัติการอื่นใดเกี่ยวด้วยสุขลักษณะ ตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่นรวมทั้งระเบียบ ข้อบัญญัติและคำสั่งขององค์การบริหารส่วนตำบลเมืองคงข้อ๑๓ การเร่ขายสินค้าประเภทอาหารในที่หรือทางสาธารณะผู้จำหน่ายและผู้ช่วยจำหน่ายจะต้องปฏิบัติ ดังต่อไปนี้(๑)ปฏิบัติตามที่กำหนดไว้ในข้อ ๑๒ (๑) (๖)(๒)อาหารที่เร่ขายต้องสะอาด ปลอดภัย(๓)ใช้วัสดุ ภาชนะหีบห่อที่สะอาด ปลอดภัยสำหรับใส่อาหาร(๔)ดูแลรักษาเครื่องมือ เครื่องใช้ และอุปกรณ์ต่าง ๆ ที่ใช้ในการเร่ขายอาหารให้สะอาดและใช้การได้ดีอยู่เสมอ(๕)จัดอาหารแยกตามประเภทของสินค้าให้เป็นระเบียบ(๖)แต่งกายด้วยเสื้อผ้ามีแขน สะอาดเรียบร้อยและสวมรองเท้าขณะทำการเร่ขายอาหาร(๗)ตัดเล็บมือให้สั้น ถ้ามีบาดแผลบริเวณมือต้องปิดแผลให้เรียบร้อย(๘)ไม่สูบบุหรี่หรือ ไอ จาม รดบนอาหารในขณะขาย(๙)ปฏิบัติการอื่นใดเกี่ยวด้วยสุขลักษณะ ตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่นรวมทั้งระเบียบ ข้อบัญญัติและคำสั่งขององค์การบริหารส่วนตำบลเมืองคงข้อ๑๔ การเร่ขายสินค้าประเภทอาหารทางน้ำผู้จำหน่ายและผู้ช่วยจำหน่ายจะต้องปฏิบัติ ดังต่อไปนี้(๑)ปฏิบัติตามที่กำหนดไว้ในข้อ ๑๒ (๑) (๒) (๔) (๖) และข้อ ๑๓ (๒) (๓) (๔) (๕) (๗) (๘)(๒)ห้ามทิ้งสิ่งปฏิกูลหรือมูลฝอยลงในแม่น้ำลำคลอง(๓)ปฏิบัติการอื่นใดเกี่ยวด้วยสุขสาธารณะตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่น รวมทั้งระเบียบข้อบัญญัติและคำสั่งองค์การบริหารส่วนตำบลเมืองคงข้อ๑๕ การขายเร่สินค้าประเภทสัตว์เลี้ยงสัตว์ป่า หรือสัตว์น้ำในที่หรือทางสาธารณะผู้จำหน่ายและผู้ช่วยจำหน่ายจะต้องปฏิบัติ ดังต่อไปนี้(๑)ปฏิบัติตามที่กำหนดไว้ในข้อ ๑๒ (๑) - (๖)(๒)สัตว์เลี้ยงและสัตว์ป่าที่เร่ขายต้องฉีดวัคซีนป้องกันโรคติดต่อ เช่นโรคพิษสุนัขบ้า โรคหัดสุนัข โรคแอนแทรกซ์ เป็นต้น แก่สัตว์เลี้ยงสัตว์ป่าทุกตัวก่อนจำหน่ายไม่น้อยกว่าสิบห้าวัน(๓)ห้ามจำหน่ายสัตว์ที่ป่วยเป็นโรคติดต่อร้ายแรง(๔)ใช้กรงหรือภาชนะใช้เลี้ยงสัตว์ที่สะอาดปลอดภัย(๕)รักษาเครื่องมือเครื่องใช้และอุปกรณ์ต่าง ๆ ที่ใช้ในการเร่ขายให้สะอาดและใช้การได้ดีอยู่เสมอ(๖)ปฏิบัติการอื่นใดเกี่ยวด้วยสุขลักษณะ ตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่น รวมทั้งระเบียบข้อบัญญัติและคำสั่งองค์การบริหารส่วนตำบลเมืองคงข้อ๑๖ ห้ามผู้จำหน่ายและผู้ช่วยจำหน่ายประกอบกิจการเมื่อมีเหตุอันควรเชื่อว่าเป็นโรคติดต่อที่ระบุไว้หรือเมื่อเจ้าพนักงานสาธารณสุขได้ตรวจสอบปรากฏว่าตนเป็นพาหะนำโรคและได้รับแจ้งเป็นหนังสือแจ้งว่าตนเป็นพาหะของโรคซึ่งระบุไว้ต่อไปนี้ คือ(๑)วัณโรค(๒)อหิวาตกโรค(๓)ไข้ไทฟอยด์(๔)โรคบิด(๕)โรคคางทูม(๖)ไข้สุกไส(๗)โรคเรื้อน(๘)โรคผิวหนังที่น่ารังเกียจ(๙)โรคตับอักเสบที่เกิดจากไวรัส(๑๐)โรคอื่น ๆ ตามที่ทางราชการกำหนดข้อ ๑๗ ในขณะทำการจำหน่ายสินค้าหรือเร่ขายสินค้าในที่หรือทางสาธารณะผู้ได้รับใบอนุญาตต้องแสดงใบอนุญาตของตนได้เสมอและทำการจำหน่ายสินค้าในที่หรือทางสาธารณะ ตามประเภทสินค้าและลักษณะการจำหน่ายสินค้าในที่หรือทางสาธารณะที่ได้กำหนดไว้ในใบอนุญาตข้อ ๑๘ ใบอนุญาตฉบับหนึ่งให้ใช้ได้เฉพาะผู้รับอนุญาตจำหน่ายสินค้าในที่หรือทางสาธารณะซึ่งระบุไว้ในใบอนุญาตไม่เกินหนึ่งคนข้อ๑๙ เมื่อผู้รับใบอนุญาตประสงค์จะขอต่ออายุใบอนุญาตให้จำหน่ายสินค้าในหรือทางสาธารณะให้ยื่นคำขอต่อพนักงานท้องถิ่นตามแบบสณ. ๖ ก่อนใบอนุญาตสิ้นอายุ เมื่อได้คำยื่นพร้อมชำระค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตหากมิได้ชำระค่าธรรมเนียมก่อนใบอนุญาตสิ้นอายุจะต้องชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระข้อ ๒๐ ใบอนุญาตให้มีอายุหนึ่งปีนับตั้งแต่วันออกใบอนุญาตและให้ใช้เพียงในเขตอำนาจองค์การบริหารส่วนตำบลเมืองคงข้อ ๒๑ เมื่อผู้รับใบอนุญาตไม่ประสงค์จะประกอบกิจการต่อไปให้ยื่นคำขอบอกเลิกการดำเนินกิจการต่อเจ้าพนักงานท้องถิ่นตามแบบ สณ. ๗ก่อนการเสียค่าธรรมเนียมครั้งต่อไปข้อ๒๒ หากผู้ใดรับใบอนุญาตประสงค์จะเปลี่ยนแปลงชนิดหรือประเภทสินค้าหรือลักษณะวิธีการจำหน่ายหรือสถานที่จัดวางสินค้าให้แตกต่างไปจากที่ระบุไว้ในใบอนุญาตหรือรายการอื่นใดให้ยื่นคำขอต่อเจ้าพนักงานท้องถิ่นตามแบบสณ. ๗ข้อ๒๓ ในกรณีที่ใบอนุญาตหรือบัตรสุขลักษณะประตัวสูญหายถูกทำลายหรือชำรุดในสาระสำคัญให้ผู้รับใบอนุญาตยื่นคำขอรับใบแทนใบอนุญาตหรือขอรับบัตรสุขลักษณะประจำตัว การสูญหาย ถูกทำลายหรือชำรุดเสียหายในสาระสำคัญ แล้วแต่กรณีพร้อมหลักฐาน ดังต่อไปนี้(๑)เอกสารการแจ้งความต่อสถานีตำรวจ กรณีสูญหายหรือถูกทำลาย(๒)ใบอนุญาตหรือบัตรสุขลักษณะประจำตัวเดิม กรณีชำรุดในสาระสำคัญ(๓)รูปถ่ายของผู้ได้รับอนุญาตหรือผู้ช่วยจำหน่ายขนาด ๑ x ๑ นิ้วจำนวน ๑ คน ๆ ละ ๓ รูปข้อ ๒๔ การออกแบบใบอนุญาตหรือการออกบัตรสุขลักษณะประจำตัวใหม่ให้เจ้าพนักงานท้องถิ่นดำเนินการตามหลักเกณฑ์วิธีการและเงื่อนไขดังนี้(๑)การออกแบบใบแทนใบอนุญาตให้ใช้แบบ สณ. ๓ หรือแบบ สณ. ๒แล้วแต่โดยประทับตราสีแดงคำว่า ใบแทน กำกับไว้ด้วยและให้มีวันเดือน ปีที่ออกใบแทนพร้อมลงลายมือชื่อเจ้าพนักงานท้องถิ่นหรือผู้ได้รับมอบหมายจากเจ้าพนักงานท้องถิ่นในใบแทนและต้นขั้วใบแทน(๒)ให้ใช้ใบแทนใบอนุญาตได้เท่ากับเวลาที่เหลือของอายุใบอนุญาตเดิม(๓)บันทึกด้านหลังต้นขั้วใบอนุญาตเดิม ระบุสาเหตุการสูญหาย ถูกทำลายหรือชำรุดในสาระสำคัญของใบอนุญาตเดิมแล้วแต่กรณี และลงเล่มที่ เลขที่ ปี ของใบแทน(๔)กรณีบัตรสุขลักษณะประจำตัว ได้ออกบัตรสุขลักษณะประจำตัวใหม่ตามแบบ สณ. ๔ หรือ สณ.๕ แล้วแต่กรณี โดยประทับตราสีแดงคำว่า ใบแทน กำกับไว้ด้วยข้อ๒๕ ให้ใช้แบบพิมพ์ต่าง ๆตามที่กำหนดไว้ท้ายข้อบัญญัตินี้ ดังต่อไปนี้(๑)คำขอรับใบอนุญาตจำหน่ายสินค้าในที่หรือทางสาธารณะโดยลักษณะวิธีการวางสินค้าในที่หนึ่งที่ใดเป็นปกติให้ใช้แบบ สณ. ๑(๒)ใบอนุญาตจำหน่ายสินค้าในที่หรือทางสาธารณะโดยลักษณะวิธีการวางสินค้าในที่หนึ่งที่ใดเป็นปกติให้ใช้แบบ สณ. ๒(๓)ใบอนุญาตจำหน่ายสินค้าในที่หรือทางสาธารณะโดยลักษณะวิธีการเร่ขายสินค้า ให้ใช้แบบสณ. ๓(๔)บัตรสุขลักษณะประจำตัวผู้จำหน่ายสินค้าในที่หรือทางสาธารณะโดยลักษณะวิธีการวางขายสินค้าในที่หนึ่งที่ใดเป็นปกติให้ใช้แบบสณ. ๔(๕)บัตรสุขลักษณะประจำตัวผู้จำหน่ายสินค้าในที่หรือทางสาธารณะโดยลักษณะวิธีการขายสินค้าให้ใช้แบบสณ. ๕(๖)บัตรสุขลักษณะประจำตัวผู้จำหน่ายสินค้าในที่หรือทางสาธารณะให้ใช้แบบ สณ. ๖(๗)คำขออนุญาตต่าง ๆ ให้ใช้แบบ สณ. ๗ข้อ๒๖ ผู้รับอนุญาตให้เป็นผู้จำหน่ายสินค้าในที่หรือทางสาธารณะไม่ปฏิบัติหรือปฏิบัติไม่ถูกต้องตามข้อบัญญัติองค์การบริหารส่วนตำบลนี้เจ้าพนักงานท้องถิ่นมีอำนาจสั่งพักใช้ใบอนุญาตไว้ คราวหนึ่งไม่เกินสิบห้าวันกรณีที่ถูกสั่งพักใช้ใบอนุญาตมาแล้วสองครั้งและมีเหตุที่ต้องถูกสั่งพักใช้ใบอนุญาตจากเจ้าพนักงานท้องถิ่นมีอำนาจออกคำสั่งเพิกถอนใบอนุญาตเสียก็ได้ข้อ๒๗ ผู้ใดฝ่าฝืนข้อบัญญัตินี้ในข้อ ๔มีความผิดตามมาตรา ๗๗ แห่งพระราชบัญญัติ การสาธารณสุข พ.ศ. ๒๕๓๕ข้อ๒๘ ผู้ใดฝ่าฝืนข้อบัญญัตินี้ในข้อ ๙ข้อ ๑๐ ข้อ ๑๑ ข้อ ๑๒ ข้อ ๑๓ ข้อ ๑๔ หรือข้อ ๑๕ มีความผิดตามมาตรา ๗๘แห่งพระราชบัญญัติการสาธารณสุข พ.ศ. ๒๕๓๕ข้อ๒๙ ผู้ใดฝ่าฝืนข้อบัญญัตินี้ในข้อ ๑๗มีความผิดตามมาตรา ๗๖ แห่งพระราชบัญญัติ การสาธารณสุข พ.ศ. ๒๕๓๕ข้อ๓๐ ผู้ใดฝ่าฝืนข้อบัญญัตินี้ในข้อ ๒๓มีความผิดตามมาตรา ๘๓ แห่งพระราชบัญญัติการสาธารณสุข พ.ศ. ๒๕๓๕ข้อ๓๑ ผู้รับใบอนุญาตใดดำเนินกิจการในระหว่างถูกสั่งพักใช้ใบอนุญาตข้อ๒๖ วรรคหนึ่ง ตามมาตรา ๘๔ แห่งพระราชบัญญัติการสาธารณสุข พ.ศ. ๒๕๓๕ข้อ๓๒ บรรดาใบอนุญาตที่ได้ออกก่อนข้อบัญญัตินี้ให้คงใช้ได้ต่อไปจนสิ้นใบอนุญาตข้อ๓๓ ให้เจ้าพนักงานท้องถิ่นด้วยความเห็นชอบของเจ้าพนักงานจราจรมีอำนาจออกประกาศดังต่อไปนี้(๑)กำหนดบริเวณที่หรือทางสาธารณะหรือส่วนหนึ่งส่วนใดของพื้นที่ในเขตองค์การบริหารส่วนตำบลเมืองคงเป็นเขตห้ามจำหน่ายหรือซื้อสินค้าโดยเด็ดขาด(๒)กำหนดบริเวณที่หรือทางสาธารณะหรือส่วนหนึ่งส่วนใดของพื้นที่ในเขตองค์การบริหารส่วนตำบลเมืองคงเป็นเขตห้ามจำหน่ายสินค้าบางชนิดหรือบางประเภทหรือเป็นเขตห้ามจำหน่ายสินค้าตามกำหนดเวลาหรือเป็นเขตห้ามจำหน่ายสินค้าโดยวิธีการจำหน่ายในลักษณะหนึ่งหรือกำหนดหลักเกณฑ์และเงื่อนไขในการจำหน่ายสินค้าในบริเวณนั้นข้อ๓๔ ห้ามมิให้โอนใบอนุญาตสินค้าในที่หรือทางสาธารณะเว้นแต่จะได้รับอนุญาตจาก เจ้าพนักงานท้องถิ่นข้อ๓๕ ในกรณีมีเหตุผลและความจำเป็นให้เจ้าพนักงานท้องถิ่นมีอำนาจออกคำสั่งเพิกถอนใบอนุญาตก่อนวันหมดอายุของใบอนุญาตนั้นได้ข้อ๓๖ ให้นายกองค์การบริหารส่วนตำบลเมืองคงมีหน้าที่รักษาการให้เป็นไปตามข้อบัญญัติ องค์การบริหารส่วนตำบลนี้และให้มีอำนาจออกระเบียบ ข้อบัญญัติ หรือคำสั่ง เพื่อปฏิบัติการให้เป็นไปตามข้อบัญญัติองค์การบริหารส่วนตำบลนี้ประกาศ ณ วันที่ ๑๖สิงหาคม พ.ศ. ๒๕๕๙สายัณห์ ม่านกลางนายกองค์การบริหารส่วนตำบลเมืองคงพรวิภา/ภวรรณตรี/จัดทำ๙ มิถุนายน๒๕๖๐ปริญสินีย์/ตรวจ๓๑ กรกฎาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๕๒ ง/หน้า ๘๗/๗ มิถุนายน ๒๕๖๐